Langhalet tusenbeinkreps

Langhalet tusenbeinkreps er en av de tre artene med tusenbeinkreps som forekommer i Norge. Den er 1-3 cm lang og har elleve par bladformede føtter. Den svømmer gjerne i store stimer i de vannene den forekommer i. Det er 20 kroppsledd og ett hodeledd, som består av flere sammenvokste ledd. Arten foretrekker våtmarker, innsjøer og fjellvann i kalde strøk. Etter klekking av eggene, tilbringer unge individer 20-30 dager som larver, og blir kjønnsmodne i slutten av juli. De er forplantningsdyktige i 35-45 dager fram til midt i august.

Sørlig tusenbeinkreps er knyttet til midlertidige ferskvannsdammer. Arten har en vid, men spredt utbredelse i Arktis. Antatt nordlig grense er 77° nord ved Ivanovbukta på Novaja Zemlja, og sørlig grense 49° nord i Tatrafjellene på grensen mellom Polen og Slovakia. Spredte funn i Nord-Amerika begrenser seg til polare strøk av Canada. I Sverige karakteriseres arten på svensk rødliste som nær truet, og finnes bare i Norrland.

Arten lever i Norge bare i Nord-Norge og i høyere strøk i Sør-Norge, hvor den går ned til ca 1.1000 moh., på Dovrefjell har den tradisjonelt gått helt ned til 900 moh. I Norge har langhalet tusenbeinkreps vært observert systematisk i førti år, og utbredelsen vitner om klimaendringene landet gjennomgår.
Biologen Per Aas kartla arten i 1970, i et område på mer enn 1000 kvadratkilometer fra Folldalsfjell og Rondane i øst, til Dovre, Jotunheimen, Lesjafjellet og Reinheimen i vest. Vannene lå 900 - 1500 moh., og ved nye studier i 2009-2011 hadde arten ikke spredd seg til nye vann, og arten hadde forsvunnet fra nesten alle vann på mindre enn 1100 meters høyde i Sør-Norge. Økningen av nedre grense med 200 meter ble tilskrevet 1,3 °C økte sommertemperaturer i fjellet.

Referanser

Eksterne lenker 
 

Krepsdyr
Arter på norsk rødliste
Krepsdyr formelt beskrevet i 1788